تېرو ۲۴ ساعتونو کې د سرې میاشتې د فعالیتونو خبرونه: پروان: د ښوونیز مرکز له لارې د ۳ میاشتو په موده کې ۲۸۰ تنه زده کوونکو ته په بېلابېلو برخو کې زده کړې ورکړل شوې دی. ننګرهار/ کونړ/ لغمان: د ختیځ زون په کچه د ښوونیزو مرکزونو ۳۰ تنو ښوونکو او رضاکارانو ته د افکارو او نظریاتو د تبادلې تر عنوان لاندې دوه ورځنی او د شېرزادو ولسوالۍ په سرخ آب کلی کې ۵۰ تنو نارینه او ښځینه رضاکارانو ته د لومړنیو روغتیایی مرستو او د روغتیا په برخه کې د عامه پوهاوی په موخه یو ورځنی ورکشاپ ورکړل شو. هلمند: د روغتیایی کارکوونکو پر مټ په تېرو ۳۰ ورځو کې په بېلابېلو سیمو کې ۲۱،۳۱۱ تنه ناروغانو ته روغتیایی خدمات ترسره شوی. هرات: د زنده جان ولسوالۍ په مختلفو کلیو کې ۵۰ تنو نویو ښځینه او نارینه رضاکارانو ته د لومړنیو روغتیایی مرستو په موخه پینځه ورځنی ۳ روزنیز ورکشاپونه پای ته ورسېدل.